[{"text_idx": "#000003", "text": "Eesti teadlased said lehmast inspiratsiooni koroonavastase kaitsesprei va\u0308lja to\u0308o\u0308tamiseks"}, {"text_idx": "#000004", "text": "Eesti teadlased to\u0308o\u0308tasid va\u0308lja koroonaviiruse vastase nina- ja kurgusprei, mis inimesi viirusesse nakkatumise eest kaitseb. Praegu on veel ka\u0308imas katsete periood, ent on lootust, et sprei vo\u0303ib inimesteni jo\u0303uda juba paari na\u0308dala pa\u0308rast."}, {"text_idx": "#000005", "text": "Ninasprei sisaldab antikehi, mille leidmiseks heitsid teadlased pilgud loodusesse."}, {"text_idx": "#000006", "text": "\"Me otsustasime po\u0308o\u0308rduda loodusesse \u2013 kas me saame a\u0308kki looduses toimuvaid protsesse kasutada selleks, et luua kaitse viiruse vastu? Ja me leidsime Eestimaalt sellise vo\u0303imaluse \u2013 see on lehm,\" ra\u0308a\u0308kis biomeditsiini professor Mart Ustav saates \"Hommik Anuga\"."}, {"text_idx": "#000007", "text": "\"Lehm on ikkagi va\u0308ga ta\u0308iuslik bioreaktor piima tootmiseks. Kui lehm on tiine ja seeja\u0308rel su\u0308nnib vasikas, siis vasikas su\u0308nnib ilma igasuguste antikehadeta. Ta on ta\u0308iesti kaitsetu. Nu\u0308u\u0308d lehm annab temale esimesest lu\u0308psist ternespiima ja vasikas saab sellest ternespiima kogu kaitse oma organismile selleks, et u\u0308ldse eksisteerida,\" ja\u0308tkas Ustav, lisades, et u\u0308helt lehmalt vo\u0303ib rasvu, suhkruid ja antikehasid sisaldavat ternespiima saada 15\u201320 liitrit."}, {"text_idx": "#000008", "text": "\"Me vo\u0303tsime sellesama SARS-i valgu, antigeeni, su\u0308stisime neid tiineid lehmi 60 pa\u0308eva enne poegimist ja kui nu\u0308u\u0308d see vasikas su\u0308ndis ja ternespiim lu\u0308psti, siis see oli paksult ta\u0308is SARS-CoV-2 antikehasid. Me puhastasime need sealt va\u0308lja \u2013 vo\u0303tsime a\u0308ra kaseiini ja laktoosi, kontsentreerisime, puhastasime, eemaldasime ko\u0303ikvo\u0303imalikud viirused ja bakterid ja oligi meil valmis preparaat. Proovisime, kas ta viirust tapab \u2013 jube ha\u0308sti tapab,\" ra\u0308a\u0308kis Ustav."}, {"text_idx": "#000009", "text": "Sama preparaati inimese ninna vo\u0303i kurku pihustades on spreil kaks toimet."}, {"text_idx": "#000010", "text": "\"Esiteks, nendel, kes on ja\u0308a\u0308nud haigeks, ta va\u0308hendab viiruskoormust ja nad on va\u0308hem nakkavad teistele inimestele. Nendele inimestele, kes on olnud la\u0308hikontaktsed, me arvame, et kui ta haigust pole enne saanud, kui seda kasutama hakkab, siis ta haigeks ei ja\u0308a\u0308, sest need antikehad blokeerivad a\u0308ra selle viiruse,\" ra\u0308a\u0308kis Chemi-Pharmi juht Ruth Oltjer."}, {"text_idx": "#000011", "text": "Just Chemi-Pharma hakkabki ko\u0303nealust spreid tootma, ent esialgu viiakse la\u0308bi erinevad katsed, et ma\u0308a\u0308rata kindlaks, kui tihti spreid pihustama peaks ja kui ha\u0308sti see mo\u0303jub. Kui ko\u0303ik testid aga kenasti sujuvad, loodetakse sprei mu\u0308u\u0308gile panna juba paari na\u0308dala pa\u0308rast."}, {"text_idx": "#000012", "text": "Eesti teadlased lo\u0303id koroonaviiruse vastase nina- ja kurgusprei"}, {"text_idx": "#000013", "text": "Mart Ustav: koroonaviirus areneb pidevalt edasi"}, {"text_idx": "#000021", "text": "Eesti juurtega astronaut ra\u0308a\u0308kis Tartus noortele oma to\u0308o\u0308st"}, {"text_idx": "#000028", "text": "ETV uus arutelusaade \"Impulss\" avab u\u0308hiskonna varjatud valupunkte"}, {"text_idx": "#000033", "text": "Estonialt pa\u0308a\u0308senud Timmo Vo\u0303o\u0303sa: septembris tuleb see ko\u0303ik ikka meelde"}]